Lleoliad Hyfforddiant Doethuriaeth Polisi a Thystiolaeth

|  |
| --- |
| **Prosiect**  |
| **Teitl:** Hwyluso cyfleoedd cyllid ar gyfer yr Argyfyngau Natur a Hinsawdd drwy Farchnad Werdd |
| **Disgrifiad (dim mwy na 250 gair):** Mae cysyniad y Farchnad Werdd\* yn archwilio’r potensial i ddatblygu mecanwaith seiliedig ar farchnad yng Nghymru i hwyluso mwy o fuddsoddi gan y sector preifat mewn rheoli adnoddau naturiol yn gynaliadwy. Bydd y cyfle cyffrous hwn ar gyfer ymchwil yn edrych ar y cyfleoedd presennol i hwyluso marchnad o’r fath a chefnogi mecanweithiau i gynorthwyo cysylltiadau rhwng cyllidwyr a phrosiectau. Byddai’n ddefnyddiol ystyried unrhyw enghreifftiau perthnasol o Gymru, y DU a’r tu hwnt. Gallai’r rhain gynnwys unrhyw blatfformau, ymchwil a strategaethau sy’n cael eu datblygu i hwyluso cyllid ar gyfer yr argyfyngau natur a hinsawdd.Nod y lleoliad yw cynnal adolygiad o’r dystiolaeth i alluogi CNC i ddeall y canlynol yn well:* y galw presennol yng Nghymru am gyfleoedd o’r fath a pha lwyfannau prosiect a chyllid, neu strategaethau (os oes rhai) sydd wedi’u datblygu i edrych ar hyn
* beth yw barn ac anghenion gwahanol sectorau; ac i ba raddau mae’r llwyfannau neu’r mecanweithiau presennol yn bodloni gofynion pob sector (o berchnogion tir a sefydliadau anllywodraethol amgylcheddol i sefydliadau ariannol)
* y dystiolaeth dros yr angen (neu fel arall) am fecanwaith Marchnad Werdd (neu fecanwaith amgen) i Gymru.

Er mwyn cyflwyno’r canlyniadau, bydd myfyriwr y lleoliad yn datblygu arfarniad o opsiynau ar sail y dystiolaeth a gasglwyd ac a adolygwyd a bydd yn ystyried i ba raddau y bydd pob un o’r opsiynau’n bodloni’r gofynion i gyllidwyr a phrosiectau sy’n gweithredu yng Nghymru fynd i’r afael â’r argyfyngau natur a hinsawdd.*\* Mae cysyniad y Farchnad Werdd yn cael ei ddatblygu ar hyn o bryd, ac mae’n ceisio cyfuno’r canlynol: a) hwyluso cyllid i gynnwys cyllid preifat a chyllid cyhoeddus; b) bod yn fan cyfarfod i ddod o hyd i gyllidwyr a darparwyr prosiectau neu wasanaethau; c) gweithio ar amrywiaeth o raddfeydd: o’r lleol i’r rhanbarthol a’r cenedlaethol.* |
| **Manylion**  |
| **Sgiliau gofynnol:** | Gwaith ymchwil, archwilio ac arolygu gan gyfathrebu ag amrywiaeth eang o randdeiliaid o’r sector amgylcheddol a’r sector ariannol, a hefyd o bersbectif cyhoeddus a phreifat. Coladu, dadansoddi a chyflwyno canlyniadau mewn fformat clir a hygyrch.Adolygu’r dystiolaeth i bennu opsiynau addas ar sail tystiolaeth. |
| **Allbynnau a ragwelir:** | Pennu’r dystiolaeth dros yr angen (neu fel arall) am fecanwaith Marchnad Werdd i Gymru. Os oes galw, beth yw barn ac anghenion gwahanol sectorau; ac i ba raddau mae’r llwyfannau neu’r mecanweithiau presennol yn bodloni’r gofynion ar gyfer pob sector. Adolygiad o’r dystiolaeth i ddatblygu arfarniad o opsiynau addas. |
| **Sefydliad lletya:**  | CNC |
| **Hyd a fformat (llawn amser / rhan amser):**  | Lleoliad PhD 3 mis (llawn amser neu ran amser) |
| **Cyfleoedd datblygu** | Mae’r lleoliad yn gyfle i ennill dealltwriaeth o sut mae Cyfoeth Naturiol Cymru’n gweithredu a sut caiff penderfyniadau eu gwneud ar sail tystiolaeth yng nghyd-destun yr amgylchedd yng Nghymru. Bydd yr ymchwilydd yn gweithio mewn tîm diddorol ac amrywiol, a bydd ei chyfraniadau/gyfraniadau at fynd i’r afael â’r argyfyngau natur a hinsawdd o werth mawr. Bydd yr ymchwilydd yn ennill dealltwriaeth ar draws nifer o sectorau gan weithio gyda chyrff cyhoeddus a phreifat a’r trydydd sector. Bydd yn gweithio mewn ffordd arloesol i ddeall beth sydd ei angen i symbylu newid er mwyn cyrraedd yr amcanion strategol ar gyfer Cymru.Bydd disgwyl i’r ymchwilydd weithio’n annibynnol o fewn paramedrau a chanllawiau a ddarperir gan Gyfoeth Naturiol Cymru. Gan weithio’n agos ag amrywiaeth eang o gydweithwyr, bydd yr ymgeisydd llwyddiannus yn meithrin perthnasoedd gwaith gwerthfawr, yn ehangu ei gwybodaeth/wybodaeth am y sector hwn, ac yn ehangu ei sgiliau trosglwyddadwy presennol. Bydd yr ymchwilydd yn ymuno â thîm sy’n rheoli amrywiaeth eang o raglenni ac sy’n cynnig cymorth technegol a chyngor ar draws ein cyfarwyddiaethau Gweithrediadau a Thystiolaeth, Polisi, a Thrwyddedu. Mae hwn yn gyfle rhagorol i ddeall sut caiff ymchwil a thystiolaeth eu defnyddio i lywio penderfyniadau. Gyda chymorth gan oruchwyliwr yn CNC, bydd disgwyl i’r ymchwilydd gymryd cyfrifoldeb dros reoli a chyflwyno’r ymrwymiadau gwaith yn ystod cyfnod y lleoliad. |
| **Lleoliad ac amgylchedd gwaith:**  | Gweithio’n hyblyg, cyfarfodydd drwy Teams ac wyneb yn wyneb yn ôl y gofyn. |
| **Dyddiad dechrau:** | Tachwedd 2022 |
| **Meini prawf ar gyfer ymgeisio**  | Dim ond gan fyfyrwyr cofrestredig sydd o fewn eu cyfnod wedi’i gyllido y gall Cyfoeth Naturiol Cymru (CNC) dderbyn ceisiadau i’r rhaglen lleoliadau myfyrwyr doethuriaeth.Rhaid i’r holl ymgeiswyr geisio cymeradwyaeth eu goruchwyliwr academaidd cyn gwneud cais. |
| **Cyllid** |
| Caiff y lleoliad ei gyllido gan CNC a bydd yn gyfystyr â chyfradd bresennol UKRI ar gyfer taliadau doethuriaeth. Mae’r broses dalu yn ceisio cyd-fynd â strwythurau prifysgolion ar gyfer gwneud taliadau i fyfyrwyr doethuriaeth, h.y. bydd CNC yn talu’r brifysgol a chaiff y cyllid ei drosglwyddo i gyfrif y myfyriwr. Er mwyn osgoi oedi cyn i fyfyrwyr dderbyn taliadau, byddai’n well pe na fyddai taliad y myfyriwr doethuriaeth yn cael ei rewi yn ystod y lleoliad ac, yn hytrach, dylai barhau yn ôl yr arfer a bydd CNC yn ad-dalu’r brifysgol am yr amser pan nad yw’r myfyriwr yn ymgymryd â gwaith ymchwil. Nodwch: nid ydym yn talu myfyrwyr yn uniongyrchol.  |
| **Cysylltu – ar gyfer ymholiadau** |
| **Enw:**  | Sarah Coe |
| **E-bost:**  | sarah.coe@cyfoethnaturiolcymru.gov.uk |
| **Ffôn:**  | 0300 0654239 |
| **Y broses ymgeisio** | Cyflwynwch y ffurflen cyfle cyfartal, eich CV a llythyr cyflwyno byr, gan egluro pam eich bod yn addas ar gyfer y lleoliad hwn. Anfonwch y rhain at Lleoliadau@cyfoethnaturiolcymru.gov.uk. NODWCH: Rhaid i’r holl ymgeiswyr gadarnhau eu bod wedi cael eu hawdurdodi i gymryd amser o’u hastudiaethau gan eu goruchwyliwr academaidd. Os oes nam neu gyflwr iechyd arnoch, neu os ydych yn defnyddio Iaith Arwyddion Prydain a bod angen i chi drafod addasiadau rhesymol ar gyfer unrhyw ran o raglen y lleoliad, neu os hoffech drafod sut byddwn yn eich cefnogi os byddwch yn llwyddiannus, cysylltwch â lleoliadau@cyfoethnaturiolcymru.gov.uk cyn gynted â phosib i drafod eich gofynion ac unrhyw gwestiynau a allai fod gennych. |